118 Jurnalul Oficial al Uniunii Europene 03/vol. 6 31987R3730 15.12.1987 JURNALUL OFICIAL AL COMUNITĂȚILOR EUROPENE L 352/1 REGULAMENTUL (CEE) NR. 3730/87 AL CONSILIULUI din 10 decembrie 1987 de stabilire a normelor generale aplicabile operațiunilor de furnizare către anumite organizații a unor produse alimentare provenind din stocurile de intervenție și destinate distribuirii către persoanele cele mai defavorizate din Comunitate CONSILIUL COMUNITĂȚILOR EUROPENE, având în vedere Tratatul de instituire a Comunității Economice Europene, în special articolul 43, având în vedere propunerea Comisiei, având în vedere avizul Parlamentului European (!), întrucât, ca urmare a iernii deosebit de aspre din 1986/1987, în decursul mai multor luni din 1987, Comunitatea a luat măsuri care implicau furnizarea anumitor produse alimentare către orga- nisme de caritate, în vederea distribuirii acestora persoanelor celor mai defavorizate din Comunitate; întrucât rapoartele furnizate de statele membre și de diversele organisme de caritate implicate în aplicarea respectivelor măsuri afirmă că acestea au avut o mare valoare pentru beneficiari, dar că implică totodată dificultăți de finanțare și de distribuire pentru unele dintre organismele în cauză; întrucât, prin stocurile sale de intervenție de diverse produse agri- cole, Comunitatea dispune de mijloace potențiale de a aduce o contribuție semnificativă bunăstării cetățenilor celor mai defavorizați; întrucât exploatarea durabilă a acestui potențial până la reducerea stocurilor la un nivel normal prin aplicarea unor măsuri corespunzătoare este în interesul Comunității și conform obiectivelor politicii agricole comune; întrucât experiența acumu- lată în aplicarea măsurilor menționate anterior ar trebui să facili- teze organizarea oricărei acțiuni ulterioare de aceeași natură; întrucât trebuie reunit într-un singur text temeiul juridic al apli- cării unor astfel de măsuri, ADOPTĂ PREZENTUL REGULAMENT: Articolul 1 Se adoptă dispoziții pentru ca produsele din stocurile de intervenție să fie puse la dispoziția anumitor organisme pentru a permite distribuirea de produse alimentare persoanelor celor mai defavorizate din Comunitate. Aceste persoane primesc produse () JO C318, 30.11.1987. alimentare gratuit sau la un preţ care în nici un caz nu depășește un nivel justificat prin costurile suportate de organismele desemnate în cadrul acțiunii. Distribuirea se realizează după un plan anual stabilit de Comisie pe baza informațiilor furnizate de statele membre. Articolul 2 (1) Statul membru în cauză desemnează organismele menționate în articolul 1. (2) Statele membre care doresc să întreprindă această acţiune informează anual Comisia cu privire la aceasta, în timp util. Articolul 3 Produsele menționate în articolul 1 sunt livrate gratuit organismelor desemnate. Valoarea contabilă a produselor este egală cu prețul de intervenție ajustat, dacă este cazul, prin coeficienți care exprimă diferențele de calitate. Articolul 4 Sub rezerva modalităților de aplicare prevăzute în articolul 6, se consideră că cheltuielile care decurg din operațiuni efectuate conform prezentului regulament constituie cheltuieli de regularizare a pieţelor agricole în sensul articolului 1 alineatul 2 litera b din Regulamentul (CEE) nr. 729/70 (?). Prin urmare, produsele furnizate în temeiul articolului 1 din prezentul regulament sunt finanțate prin credite din poziția bugetară adecvată a Fondului European de Orientare și Garantare Agricolă, secțiunea Garantare, în cadrul bugetului Comunităților Europene. De asemenca, se pot adopta dispoziții pentru ca respectiva finanțare să contribuie la acoperirea cheltuielilor de transport al produselor din centrele de intervenție, precum și a cheltuielilor administrative efectuate de organismele desemnate și ocazionate de gestionarea acţiunii, cu excepția eventualelor cheltuieli suportate de către beneficiar în contextul aplicării articolului 1. () JOL94,2841970,p. 14.